23.11.2022
SK
Úradný vestník Európskej únie
L 303/3
DELEGOVANÉ NARIADENIE KOMISIE (EÚ) 2022/2288 zo 16. augusta 2022 ktorým sa mení delegované nariadenie (EÚ) 2021/2066, ktorým sa dopĺňa nariadenie Európskeho parlamentu a Rady (EÚ) 2019/1022, pokiaľ ide o rozšírenie výnimky z dôvodu vysokej miery prežitia z povinnosti vylodiť úlovky venušiek rodu Venus (Venus spp.), hrebeňovky svätojakubskej (Pecten jacobaeus) a venušiek rodu Venus (Venerupis spp.) v západnej časti Stredozemného mora
EURÓPSKA KOMISIA,
so zreteľom na Zmluvu o fungovaní Európskej únie, so zreteľom na nariadenie Európskeho parlamentu a Rady (EÚ) 2019/1022 z 20. júna 2019, ktorým sa ustanovuje viacročný plán pre rybolov populácií žijúcich pri morskom dne v západnej časti Stredozemného mora a ktorým sa mení nariadenie (EÚ) č. 508/2014 (1), a najmä na jeho článok 14, keďže: (1)
V delegovanom nariadení Komisie (EÚ) 2021/2066 (2) sa stanovuje plnenie povinnosti vylodiť úlovky pri rybolove v prípade určitých populácií žijúcich pri morskom dne v západnej časti Stredozemného mora, ktoré sa uplatňuje od 1. januára 2022 do 31. decembra 2024.
(2)
Španielsko, Francúzsko a Taliansko (ďalej len „skupina na vysokej úrovni Pescamed“) predložili 9. mája 2022 Komisii spoločné odporúčanie, v ktorom navrhujú predĺženie určitých výnimiek z povinnosti vylodiť úlovky pri rybolove druhov žijúcich pri morskom dne v západnej časti Stredozemného mora, pričom zohľadnili názory Poradnej rady pre Stredozemné more (MEDAC).
(3)
Toto spoločné odporúčanie posúdil v období od 16. do 20. mája 2022 (3) Vedecký, technický a hospodársky výbor pre rybárstvo (ďalej len „STECF“).
(4)
Skupina na vysokej úrovni Pescamed predložila 8. júla 2022 aktualizované spoločné odporúčanie, ktoré výbor STECF takisto posúdil.
(5)
Podľa článku 18 nariadenia Európskeho parlamentu a Rady (EÚ) č. 1380/2013 (4) Komisia posúdila aktualizované spoločné odporúčanie z 8. júla 2022 v kontexte posúdenia STECF s cieľom zabezpečiť, aby bolo zlučiteľné s príslušnými ochrannými opatreniami vrátane povinnosti vylodiť úlovky.
(6)
V aktualizovanom spoločnom odporúčaní z 8. júla 2022 sa navrhuje predĺžiť výnimky z dôvodu vysokej miery prežitia, ako sa stanovuje v článku 15 ods.
4 písm.
b) nariadenia (EÚ) č. 1380/2013, stanovené pre venušky rodu Venus (Venus spp.), hrebeňovku svätojakubskú (Pecten jacobaeus) a venušky rodu Venerupis (Venerupis spp.)
ulovené mechanizovanými dredžmi.
(7)
Pokiaľ ide o venušky rodu Venus (Venus spp), výbor STECF dospel k záveru, že podporné informácie poskytujú spoľahlivé odhady vysokej miery prežitia.
Komisia sa preto domnieva, že výnimka by sa mala predĺžiť.
(1) Ú. v.
EÚ L 172, 26.6.2019, s. 1.
(2) Delegované nariadenie Komisie (EÚ) 2021/2066 z 25. augusta 2021, ktorým sa dopĺňa nariadenie Európskeho parlamentu a Rady (EÚ) 2019/1022, pokiaľ ide o podrobnosti plnenia povinnosti vylodiť úlovky v prípade určitých populácií žijúcich pri morskom dne v západnej časti Stredozemného mora v období 2022 – 2024 (Ú. v.
EÚ L 421, 26.11.2021, s. 17).
(3) Vedecký, technický a hospodársky výbor pre rybárstvo (STECF) – Hodnotenie spoločných odporúčaní o povinnosti vylodiť úlovky a o nariadení o technických opatreniach (STECF-22-05).
(4) Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v.
EÚ L 354, 28.12.2013, s. 22).